b"\n_START_ARTICLE_\nLes Sablons (metrostation)\n_START_SECTION_\nBeliggenhed\n_START_PARAGRAPH_\nStationen ligger under Avenue Charles de Gaulle i Neuilly p\xc3\xa5 h\xc3\xb8jde med rue Philippe Louis og rue d'Orl\xc3\xa9ans.\n_START_SECTION_\nHistorie\n_START_PARAGRAPH_\nKong Ludvig 16. overdrog et lille areal i les Sablons tilh\xc3\xb8rende Ch\xc3\xa2teau de la Muette til Antoine-Augustin Parmentier (1737\xe2\x80\x931813), s\xc3\xa5 han kunne demonstrere dyrkning af kartofler, som indtil da ikke blev anset for at v\xc3\xa6re sund kost i Europa uden for Irland. Parmentier gennemf\xc3\xb8rte et antal publicity-initiativer, som f\xc3\xb8rte til accept af kartoflen i Frankrig og siden ud over resten af Europa._NEWLINE_Stationen blev \xc3\xa5bnet i 1937 i anledning af, at metrolinje 1 blev forl\xc3\xa6nget fra Porte Maillot til Pont de Neuilly. Avenue Charles de Gaulle, som den ligger under, hed dengang Avenue de Neuilly.\n_START_SECTION_\nAutomatisering\n_START_PARAGRAPH_\nInden for rammerne af et projekt for modernisering og automatisering af metrolinje 1 blev Les Sablons renoveret i 2008. Perronerne blev forh\xc3\xb8jet, og deres v\xc3\xa6gfliser taget ned og udskiftet. I 2009 skal der installeres automatiske skyded\xc3\xb8re."